stanford-oval/wikipedia huggingface dataset:
ไอจิ ดี3เอ
แหล่งข้อมูลอื่น

Aichi D3A, Joao Paulo Julião Matsuura
AirToAirCombat.Com: Aichi D3A Val
| ด ค กชื่อเรียกขานอากาศยานญี่ปุ่นตั้งโดยฝ่ายสัมพันธมิตรในสงครามโลกครั้งที่สอง |
| --- | --- |
อากาศยานเข้าประจำการในญี่ปุ่น:  อับดุล  อัล  แอนน์  บับส์  บากะ  เบล  เบ็ตตี  บ็อบ  บัซซาร์ด  ซีดาร์  เชอร์รี่  คลาร่า  คลอด  ไซเพรส  เดฟ  ดิ๊ก  ดิน่าห์  ดอท  เอ็ดน่า  เอมิลี่  อีวา  อีฟ  ฟรานเซส  แฟรงค์  แกนเดอร์  จอร์จ  เกลน  กูส  เกรซ  เกว็น  แฮมป์  แฮงก์  ฮาบ  เฮเลน  ฮิกโกรี่  ไอด้า (คิ-36)  ไอด้า (คิ-55)  เออร์วิ่ง  แจ็ก  เจ๊ค  เจน  จีน  เจอร์รี่  จิล  จิม  จูดี้  เคท  เคท 61  ลอร่า  ลิลลี่  ลิซ  ลอร์น่า  โลอีซ  ลูอีซ  ลุค  มาเบล  แมรี่  เมวิส  ไมร์  เนท  เนล  นิค  นอม  โอ๊ก  ออสการ์  แพท  แพทซี่  พอล  เพคกี้  เพอร์รี่  พีต  ไพน์  เร็กซ์  ริต้า  ร็อบ  รูฟ  รูธ  แซลลี่  แซลลี่ III  แซม  แซนดี้  สลิม  โซเนีย  สปรูซ  สเตลล่า  สตีฟ  ซูซี่  แทบบี้  เทสส์  ธาเลีย  เทลม่า  เทเรซ่า  โตร่า  ทีน่า  ทิลลี่  โทบี้  โทโจ  โทนี่  ทอปซี่  วาล  วิลโลว์  ซีก  ซีก 32 
อากาศยานต่างประเทศ คิดว่าจะเข้าประจำการในญี่ปุ่น:  เบส (ไฮง์เคิล เฮ 111)  ดอค (เม็สเซอร์ชมิท เบเอ็ฟ 110)  เฟร็ด (ฟ็อคเคอ-วุล์ฟ เอ็ฟเว 190)  ไอรีน (ยุงเคิร์ส ยู 87)  แจนิส (ยุงเคิร์ส ยู 88)  ไมค์ (เม็สเซอร์ชมิท เบเอ็ฟ 109)  มิลลี (วัลที วี-11)  ทริกซี่ (ยุงเคิร์ส ยู 52)  ทรูดี้ (ฟ็อคเคอ-วุล์ฟ เอ็ฟเว 200) 
ดี3เอ แบบ 99
ดี3เอ บนเรือบรรทุกเครื่องบิน
ไอทีวีทู

| --- | --- |
ประเทศ:  สหราชอาณาจักร
คำขวัญ: TV. And then some.
แบบรายการ
ภาษา: อังกฤษ
ระบบภาพ: 1080i HDTV (downscaled to 16:9 576i for the SDTV feed)
ความเป็นเจ้าของ
เจ้าของ: ไอทีวีดิจิตอลแชนแนลส์ (ITV plc)
ลิงก์
เว็บไซต์: www.itv.com/hub/itv2
ออกอากาศ

ภาคพื้นดิน
ฟรีวิว: ช่อง 6 ช่อง 27 (+1)
เคเบิลทีวี
เวอร์จินมีเดีย (สหราชอาณาจักร): ช่อง 115 ช่อง 116 (+1)  ช่อง 176 (HD)
ยูพีซีสวิตเซอร์แลนด์: ช่อง 206
ไวร์ไฟร์: ช่อง 6
ทีวีดาวเทียม
ฟรีแซท: ช่อง 113 ช่อง 114 (+1)
สกาย (อังกฤษเท่านั้น): ช่อง 118 (HD) ช่อง 218 (+1) ช่อง 816 (SD)
แอสทรา 2อี (28.2°E): 10758 V 22000 5/6 10891 H 22000 5/6 (+1)
แอสทรา 2จี (28.2°E): 11053 H 23000 3/4 (HD)
ไอพีทีวี เครือข่าย เอดีเอสแอล
สวิซคอมTV (สวิตเซอร์แลนด์): Channel arbitrary
FL1 (Liechtenstein): ช่อง 115
สื่อสตรีมมิง
ไอทีวีฮับ: ดูสด (สหราชอาณาจักรเท่านั้น)
ทีวีเพลย์เยอร์: ดูสด (สหราชอาณาจักรเท่านั้น)
เวอร์จินทีวีแอนิแวร์: ดูสด (UK only)
สกายโก: ดูสด (UK only)
 
ไอทีวีทู (อังกฤษ: ITV2) เป็นช่องโทรทัศน์ของสหราชอาณาจักร เจ้าของโดยไอทีวีดิจิตอลแชนแนลส์ เป็นส่วนหนึ่งของไอทีวีพีแอลซี เริ่มออกอากาศวันที่ 7 ธันวาคม ค.ศ. 1998 เป็นเวลาหลายปีก็มีผู้ชมที่ใหญ่ที่สุดหลังจากที่มีห้าสถานีอนาล็อกภาคพื้นดิน ในขณะนี้จัดเริ่มออกอากาศสถานีพี่น้องคือไอทีวีทรี
ไข้รูมาติก

| ไข้รูมาติก  (Rheumatic fever)  |
| --- | --- |
แบคทีเรีย Streptococcus pyogenes ย้อมสี Pappenheim
บัญชีจำแนกและลิงก์ไปภายนอก
ICD-10: I00-I02
ICD-9: 390–392
DiseasesDB: 11487
MedlinePlus: 003940
eMedicine: med/3435 med/2922 emerg/509 ped/2006
MeSH: D012213
ไข้รูมาติก (อังกฤษ: Rheumatic fever) เป็นโรคอักเสบซึ่งเกิดหลังการติดเชื้อสเตร็ปโตค็อกคัส กลุ่ม เอ (Group A streptococcal) ซึ่งเป็นเชื้อเดียวกับที่ทำให้มีอาการเจ็บคอหรือไข้ดำแดง เชื่อกันว่าเป็นผลจากแอนติบอดีทำปฏิกิริยาข้ามไปมีผลต่อเนื้อเยื่อหัวใจ ข้อต่อ ผิวหนัง และสมอง อาการมักปรากฏขึ้น 2-3 สัปดาห์หลังจากการติดเชื้อสเตร็ปโตค็อกคัส ไข้รูมาติกเฉียบพลันมักเกิดในเด็กอายุระหว่าง 5 ถึง 15 ปี โดยมีเพียงร้อยละ 20 ที่เกิดเป็นครั้งแรกในผู้ใหญ่ โรคนี้มีชื่อรูมาติกเนื่องจากมีอาการปรากฏคล้ายกับรูมาติซึม (rheumatism)
การวินิจฉัย

เกณฑ์การวินิจฉัย Modified Jones criteria ตีพิมพ์ครั้งแรกในปี ค.ศ. 1944 โดยนายแพทย์ T. Duckett Jones ซึ่งถูกทบทวนอย่างเป็นระยะๆ โดยสมาคมโรคหัวใจสหรัฐอเมริกาโดยความร่วมมือของหลายกลุ่ม จากเกณฑ์วินิจฉัยดังกล่าว การวินิจฉัยไข้รูมาติกต้องประกอบด้วยเกณฑ์หลัก 2 ข้อ หรือเกณฑ์หลัก 1 ข้อรวมกับเกณฑ์รอง 2 ข้อ และร่วมกับหลักฐานของการติดเชื้อสเตร็ปโตค็อกคัส ข้อยกเว้นคือโคเรีย (chorea) และหัวใจอักเสบแฝง (indolent carditis) ซึ่งตัวมันบ่งบอกถึงไข้รูมาติก
การวินิจฉัย > เกณฑ์หลัก

ข้ออักเสบหลายข้อย้ายตำแหน่ง (Migratory polyarthritis) คือมีการอักเสบของข้อต่อใหญ่เปลี่ยนตำแหน่งได้และเป็นชั่วคราว มักจะเริ่มที่ขาและย้ายมาส่วนบน
หัวใจอักเสบ (Carditis) คือการอักเสบของกล้ามเนื้อหัวใจ ซึ่งอาจมีอาการแสดงคือหัวใจวายเลือดคั่ง (congestive heart failure) ร่วมกับหายใจลำบาก หรืออาจเป็นเยื่อหุ้มหัวใจอักเสบร่วมกับเสียงเสียดสีของเยื่อหุ้มหัวใจ (pericardial rub) หรือมีเสียงฟู่ของหัวใจ (heart murmur) เกิดขึ้นใหม่
ตุ่มใต้ผิวหนัง (Subcutaneous nodules) ลักษณะไม่เจ็บ แข็ง เกิดจากเส้นใยคอลลาเจนรวมกันเหนือกระดูกหรือเอ็นกล้ามเนื้อ มักพบที่หลังข้อมือ ศอกด้านนอก และหน้าเข่า
อีริทีมา มาร์จินาตัม (Erythema marginatum) คือผื่นผิวหนังลักษณะเป็นจุดด่าง (macule) ที่เกิดขึ้นนานบนผิวหนังบริเวณลำตัวหรือแขน และกระจายไปด้านนอกจนมีลักษณะเป็นวงแหวนคล้ายงูเลื้อยที่ตรงกลางไม่มีรอยแดง ผื่นนี้จะไม่เริ่มจากใบหน้า และจะมีอาการแย่ลงเมื่อได้รับความร้อน
ซิดแนม โคเรีย (Sydenham's chorea) หรือรูมาติก โคเรีย คือการกระตุกของใบหน้าและแขนอย่างจำเพาะ มักเกิดในระยะท้ายของโรค
การวินิจฉัย > เกณฑ์รอง

ไข้
ปวดข้อ โดยไม่มีข้อบวม
อัตราการตกตะกอนของเม็ดเลือดแดง (Erythrocyte sedimentation rate) หรือซี รีแอกทีฟ โปรตีน (C reactive protein) เพิ่มขึ้น
เม็ดเลือดขาวมากเกิน (Leukocytosis)
คลื่นไฟฟ้าหัวใจแสดงลักษณะของภาวะหัวใจขัด (heart block) เช่น PR interval ในคลื่นไฟฟ้าหัวใจยาวขึ้น
หลักฐานสนับสนุนการติดเชื้อสเตร็ปโตค็อกคัส เช่น แอนติสเตร็ปโตไลซิน โอ ไทเทอร์ (Antistreptolysin O titre) หรือ DNAase.
เคยเป็นไข้รูมาติก หรือโรคหัวใจไม่แสดงอาการ (inactive heart disease)
การวินิจฉัย > อาการและอาการแสดงอื่น

ปวดท้อง
เลือดกำเดาไหล
พยาธิสรีรวิทยา

ไข้รูมาติกเป็นโรคที่เกิดทั่วร่างกายที่มีผลต่อเนื้อเยื่อเกี่ยวพันรอบหลอดเลือดแดงย่อย (peri-arteriolar connective tissue) และเกิดได้หลังจากการติดเชื้อ บีตา ฮีโมไลติก สเตร็ปโตค็อกคัส กลุ่ม เอ (Group A Beta hemolytic streptococcus) ที่คอหอย เชื่อกันว่ากลไกเกิดจากแอนติบอดีไปทำปฏิกิริยาข้าม (cross-reactivity) ปฏิกิริยาข้ามนี้เป็นปฏิกิริยาภาวะภูมิไวเกินชนิดที่ 2 (Type II hypersensitivity) เรียกว่า molecular mimicry หรือการเลียนแบบระดับโมเลกุล
โดยทั่วไป บีเซลล์ของร่างกายที่ทำงานจะยังไม่ถูกกระตุ้นในเนื้อเยื่อรอบนอกหากปราศจากการกระตุ้นร่วมจากทีเซลล์ แต่ระหว่างที่มีการติดเชื้อสเตร็ปโตค็อกคัสเซลล์นำเสนอแอนติเจน (antigen presenting cell) เต็มวัยเช่นบีเซลล์จะนำเสนอแอนติเจนของแบคทีเรียไปยัง CD4-T cells ซึ่งจะเปลี่ยนแปลงไปเป็น helper T2 cell ซึ่งเซลล์นี้ต่อไปจะกระตุ้นบีเซลล์ให้กลายเป็นพลาสมาเซลล์ (plasma cell) และชักนำให้สร้างแอนติบอดีเพื่อต่อต้านผนังเซลล์ของสเตร็ปโตค็อกคัส อย่างไรก็ตามแอนติบอดีที่สร้างอาจทำปฏิกิริยาต่อกล้ามเนื้อหัวใจและข้อต่อได้ด้วย จึงทำให้มีอาการของไข้รูมาติก
เชื้อ Group A streptococcus pyogenes มีผนังเซลล์ที่ประกอบด้วยพอลิเมอร์แตกแขนงซึ่งบางครั้งมีเอ็มโปรตีน (M protein) ซึ่งมีความเป็นแอนติเจนสูง แอนติบอดีที่สร้างจากระบบภูมิคุ้มกันเพื่อต่อต้านเอ็มโปรตีนอาจข้ามไปทำปฏิกิริยากับโปรตีนใยกล้ามเนื้อหัวใจชื่อว่าไมโอซิน (myosin), ไกลโคเจนในกล้ามเนื้อหัวใจ และเซลล์กล้ามเนื้อเรียบของหลอดเลือดแดง แล้วกระตุ้นให้หลั่งไซโตไคน์และทำให้เกิดการทำลายเนื้อเยื่อ การอักเสบเกิดขึ้นผ่านทางการจับกันของคอมพลิเมนต์และตัวรับเอฟซี (Fc receptor) แล้วกระตุ้นให้นิวโตรฟิลและแมคโครฟาจเข้ามา อาจพบลักษณะของ Aschoff bodies ซึ่งประกอบด้วยคอลลาเจนบวมย้อมติดสีอีโอซินล้อมรอบด้วยลิมโฟไซต์และแมคโครฟาจได้ในกล้องจุลทรรศน์ แมคโครฟาจขนาดใหญ่อาจกลายเป็น Aschoff giant cells รอยโรคของลิ้นหัวใจรูมาติกเฉียบพลันอาจเป็นปฏิกิริยาภูมิคุ้มกันชนิดอาศัยเซลล์ (cell-mediated immunity) เพราะรอยโรคนี้มีเซลล์ทีเฮลเปอร์และแมคโครฟาจเด่น
ในไข้รูมาติกเฉียบพลัน รอยโรคนี้จะพบการอักเสบได้ในหัวใจทุกชั้น การอักเสบนี้ทำให้มีสิ่งซึมเยิ้มข้นจากน้ำเหลืองและไฟบรินที่เยื่อหุ้มหัวใจ (serofibrinous pericardial exudates) คล้ายเนยและขนมปังที่เรียกว่า “bread-and-butter” pericarditis ซึ่งมักหายได้โดยไม่มีผลตามมา รอยโรคของเยื่อบุหัวใจมักเป็นเนื้อตายเฉพาะส่วนแบบไฟบรินอยด์ (fibrinoid necrosis) และมีผิวขรุขระตลอดแนวปิดของลิ้นหัวใจด้านซ้าย ผิวขรุขระลักษณะคล้ายหูดนี้เกิดจากการสะสมของสาร ในขณะที่รอยโรคของชั้นใต้เยื่อบุหัวใจกระตุ้นให้เกิดการหนาตัวผิดปกติที่เรียกว่า MacCallum plaques
โรคหัวใจรูมาติกเรื้อรังมีลักษณะเป็นการอักเสบซ้ำๆ และการทุเลาอักเสบชนิดมีไฟบริน (fibrinous resolution) โครงสร้างของหัวใจโดยเฉพาะลิ้นหัวใจเปลี่ยนแปลง ได้แก่แผ่นลิ้นหัวใจหนาขึ้น แนวประสานเชื่อมติดกัน (commissural fusion) และคอร์ดี เท็นดินีหนาขึ้นและหดสั้นลง
การป้องกัน

การป้องกันการกลับเป็นซ้ำทำโดยการกำจัดการติดเชื้อในระยะเฉียบพลัน และการให้ยาปฏิชีวนะป้องกัน สมาคมโรคหัวใจสหรัฐอเมริกาแนะนำการป้องกันด้วยยาทุกวันหรือทุกเดือน ต่อเนื่องกันเป็นเวลานาน หรืออาจตลอดชีวิต การคัดกรองอาการเจ็บคอในเด็กวัยเรียนอาจช่วยในการป้องกัน
การรักษา

การรักษาไข้รูมาติกเฉียบพลันมีเป้าหมายเพื่อลดการอักเสบ ด้วยการใช้ยาต้านอักเสบเช่นแอสไพรินหรือคอร์ติโคสเตอรอยด์ (corticosteroid) ผู้ป่วยที่มีผลเพาะเชื้อสเตร็ปโตค็อกคัสเป็นบวกควรได้รับการรักษาด้วยยาปฏิชีวนะ
แอสไพรินเป็นยาที่ควรเลือกใช้และควรให้ในปริมาณสูง คือ 100 มิลลิกรัม/กิโลกรัม/วัน ซึ่งต้องเฝ้าระวังผลข้างเคียงของยาเช่นกระเพาะอาหารอักเสบ (gastritis) และการเป็นพิษจากซาลิไซเลต (salicylate poisoning) การใช้ยาแอสไพรินหรือยาที่มีส่วนประกอบของแอสไพรินในเด็กและวัยรุ่นอาจทำให้เกิดกลุ่มอาการเรย์ (Reye's syndrome) ซึ่งมีความรุนแรงและอาจทำให้เสียชีวิตได้ การใช้แอสไพรินหรือยาที่มีส่วนประกอบของแอสไพรินในเด็กและวัยรุ่นต้องพิจารณาข้อดีข้อเสียและการเลี่ยงไปใช้ยาอื่นทุกครั้ง ควรพิจารณาใช้ยาไอบูโปรเฟน (Ibuprofen) เพื่อระงับปวดและอาการไม่สบายตัว และคอร์ติโคสเตอรอยด์สำหรับปฏิกิริยาอักเสบปานกลางและรุนแรงจากไข้รูมาติกในผูป่วยเด็กและวัยรุ่น
การใช้สเตอรอยด์ควรสงวนไว้ใช้ในผู้ป่วยที่มีหลักฐานของโรคที่หัวใจ การใช้สเตอรอยด์อาจช่วยป้องกันการเกิดแผลเป็นที่เนื้อเยื่อและป้องกันการเกิดผลที่ตามมา อาทิ ลิ้นหัวใจไมทรัลตีบ (mitral stenosis)
ข้อควรพิจารณาของการรักษาไข้รูมาติกหนึ่งคือการให้ยาปฏิชีวนะ เช่น เพนิซิลลิน ซัลฟาไดอะซีน อิริโทรมัยซินหรือขนาดต่ำๆ ต่อเนื่องเพื่อป้องกันการกลับเป็นซ้ำ ในผู้ป่วยที่เคยเป็นไข้รูมาติกครั้งหนึ่งควรได้รับการฉีดยาเพนิซิลลินชนิดออกฤทธิ์ยาวทุกเดือนเป็นเวลานาน 5 ปี แต่ถ้าหากมีหลักฐานของหัวใจอักเสบร่วมด้วยอาจต้องให้เพนิซิลลินนานถึง 40 ปี
การรักษา > การติดเชื้อ

ผู้ป่วยที่มีผลเพาะเชื้อ Streptococcus pyogenes เป็นบวกควรได้รับการรักษาด้วยเพนิซิลลินหากไม่มีการแพ้ยา การรักษานี้ไม่ช่วยเปลี่ยนระยะเวลาดำเนินโรคในระยะเฉียบพลัน การรักษาที่เหมาะสมที่สุดที่อ้างในคู่มือเวชศาสตร์คลินิกของออกซ์ฟอร์ดคือเบนซิลเพนิซิลลิน (benzylpenicillin)
การรักษา > การอักเสบ

ผู้ป่วยที่มีอาการชัดเจนอาจต้องรักษาด้วยคอร์ติโคสเตอรอยด์ (corticosteroids) การใช้ยากลุ่มซาลิไซเลตอาจช่วยในเรื่องของอาการปวด
การรักษา > หัวใจวาย

ผู้ป่วยบางรายที่มีหัวใจอักเสบชัดเจนซึ่งแสดงอาการออกมาด้วยหัวใจวายเลือดคั่ง ผู้ป่วยกลุ่มนี้จำเป็นต้องได้รับการรักษาด้วยยาที่ใช้รักษาภาวะหัวใจวายทั่วไปคือยาขับปัสสาวะ (diuretics) และไดจ็อกซิน (digoxin) ข้อแตกต่างระหว่างหัวใจวายจากไข้รูมาติกและหัวใจวายธรรมดาคือหัวใจวายจากไข้รูมาติกจะตอบสนองได้ดีต่อคอร์ติโคสเตอรอยด์
ระบาดวิทยา

ไข้รูมาติกเป็นโรคที่พบบ่อยทั่วโลกและเป็นสาเหตุของการเสียหายของลิ้นหัวใจในผู้ป่วยหลายราย ในประเทศตะวันตกพบว่าโรคนี้พบได้น้อยลงตั้งแต่ทศวรรษที่ 1960 อาจเป็นจากการใช้ยาปฏิชีวนะกันอย่างแพร่หลายเพื่อรักษาการติดเชื้อสเตร็ปโตค็อกคัส ในขณะที่โรคนี้ค่อนข้างพบได้ไม่บ่อยในสหรัฐอเมริกาตั้งแต่ช่วงต้นศตวรรษที่ 20 เป็นต้นมา แต่ปรากฏว่ามีการระบาดช่วงสั้นๆ ในทศวรรษที่ 1980  แม้ว่าโรคนี้จะเกิดได้ไม่บ่อยแต่ก็มีความรุนแรงและมีอัตราเสียชีวิตถึงร้อยละ 2-5
ไข้รูมาติกมักเกิดกับเด็กอายุระหว่าง 5-15 ปี และเกิดหลังจากการติดเชื้อสเตร็ปโตค็อกคัสที่คอประมาณ 20 วัน ราวหนึ่งในสามของผู้ป่วยอาจไม่แสดงอาการของการติดเชื้อสเตร็ปโตค็อกคัสล่วงหน้ามาก่อน
อัตราการเป็นไข้รูมาติกในผู้ป่วยที่ติดเชื้อสเตร็ปโตค็อกคัสแล้วไม่ได้รักษาประมาณร้อยละ 3 อุบัติการณ์ของการกลับเป็นซ้ำของผู้ป่วยที่ไม่ได้รักษาการติดเชื้อค่อนข้างสูงมาก (ประมาณร้อยละ 50%)  อัตราของการเป็นโรคในผู้ป่วยที่ได้รับการรักษาด้วยยาปฏิชีวนะค่อนข้างต่ำ ผู้ป่วยที่เคยเป็นไข้รูมาติกมีแนวโน้มที่จะกลับมาเป็นซ้ำหลังจากมีการติดเชื้อสเตร็ปโตค็อกคัสซ้ำ
การกลับมาเป็นโรคไข้รูมาติกซ้ำจะพบได้บ่อยในผู้ที่ไม่ได้รับยาปฏิชีวนะขนาดต่ำเพื่อควบคุมอาการ โดยเฉพาะอย่างยิ่งในช่วง 3-5 ปีแรกภายหลังจากการติดเชื้อครั้งแรก และภาวะแทรกซ้อนเกี่ยวกับหัวใจอาจเกิดในระยะยาวและรุนแรงโดยเฉพาะหากมีรอยโรคที่ลิ้นหัวใจด้วย
ผู้ที่หายจากไข้รูมาติกมักต้องได้รับยาเพนิซิลลินเพื่อป้องกันการติดเชื้อสเตร็ปโตค็อกคัสซึ่งอาจทำให้เป็นไข้รูมาติกซ้ำและอาจเป็นอันตรายถึงชีวิต
แหล่งข้อมูลอื่น

ไข้รูมาติก จากเว็บไซต์หมอชาวบ้าน
โรคหัวใจรูมาติก จากมูลนิธิเด็กโรคหัวใจ
Rheumatic fever information เก็บถาวร 2006-01-01 ที่ เวย์แบ็กแมชชีน from Seattle Children's Hospital Heart Center
Jones major criteria, Mnemonic เก็บถาวร 2010-10-07 ที่ เวย์แบ็กแมชชีน
ลักษณะหัวใจในโรคหัวใจรูมาติกซึ่งมีลักษณะจำเพาะ คือ ลิ้นหัวใจไมทรัลหนา คอร์ดี เท็นดินีหนา และกล้ามเนื้อหัวใจห้องล่างซ้ายขยายขนาด
Disability-adjusted life year ของโรคหัวใจรูมาติกต่อประชากร 100,000 ในปี ค.ศ. 2004
  ไม่มีข้อมูล
  <20
  20-40
  40-60
  60-80
  80-100
  100-120
  120-140
  140-160
  160-180
  180-200
  200-330
  >330
ไอซี 555

555 เบอร์ NE555 จาก Signetics ตัวถังสี่เหลี่ยม (DIP)
บล็อกไดอะแกรม และตำแหน่งขา
ไอซี  (อังกฤษ: IC 555) เป็นวงจรรวม หรือวงจรเบ็ดเสร็จ ที่เรียกกันทั่วไปว่า ชิป ที่รู้จักกันดีในบรรดานักอิเล็กทรอนิกส์ ไอซีตัวนี้ได้รับการออกแบบ และประดิษฐ์โดยนักออกแบบชิปที่มีชื่อเสียง ชื่อนั่นคือนายฮันส์ อาร์ คาเมนซินด์ (Hans R. Camenzind) โดยเริ่มออกแบบเมื่อ พ.ศ. 2513 และแนะนำผลิตภัณฑ์ในปีถัดมา โดยบริษัทซิกเนติกส์ คอร์ปอเรชัน (Signetics Corporation) มีหมายเลขรุ่น SE555/NE555 และเรียกชื่อว่า "The IC Time Machine" มีการใช้อย่างกว้างขวาง ทั้งนี้เพราะสามารถใช้งานง่าย ราคาถูก มีเสถียรภาพที่ดี ในปัจจุบันนี้ บริษัทซัมซุงของเกาหลี สามารถผลิตได้ปีละกว่า 1 พันล้านตัว (ข้อมูล พ.ศ. 2546)
ไอซีไทเมอร์ 555 นับเป็นวงจรรวมที่สามารถใช้งานได้หลากหลายและเป็นที่นิยมมากที่สุดตัวหนึ่งเท่าที่เคยผลิตมา ภายในตัวประกอบด้วยทรานซิสเตอร์ 23 ตัว, ไดโอด 2 ตัว และรีซิสเตอร์อีก 16 ตัว เรียงกันบนชิปซิลิกอนแผ่นเดียว โดยติดตั้งในตัวถัง 8 ขา แบบมินิ DIP (dual-in-line package) นอกจากนี้ยังมีการผลิตไอซี 556 ซึ่งเป็น DIP แบบ 14 ขา โดยอาศัยการรวมไอซี 555 จำนวน 2 ตัวบนชิปตัวเดียว ขณะที่ 558 เป็นไอซีอีกตัวหนึ่งที่พัฒนาขึ้นจาก 555 เป็น DIP แบบ 16 ขา (quad) โดยรวมเอา 555 จำนวน 4 ตัว (โดยมีการปรับแต่งเล็กน้อย) มาไว้บนชิปตัวเดียว (DIS และ THR มีการเชื่อมต่อกันภายใน ส่วน TR นั้นมีค่าความไวที่ขอบแทนที่จะเป็นความไวทั้งระดับ) นอกจากนี้ยังมีรุ่นกำลังต่ำพิเศษ (ultra-low power) ของไอซี 555 นั่นคือ เบอร์ 7555 สำหรับไอซี 7555 นี้จะมีการเดินสายที่แตกต่างไปเล็กน้อย ทั้งยังมีการใช้กำลังไฟที่น้อยกว่า และอุปกรณ์ภายนอกน้อยกว่าด้วย
ไอซี 555 มีโหมดการทำงาน 3 โหมด ดังนี้
โมโนสเตเบิล (Monostable) ในโหมดนี้ การทำงานของ 555 จะเป็นแบบซิงเกิ้ลช็อต หรือวันช็อต (one-shot) โดยการสร้างสัญญาณครั้งเดียว ประยุกต์การใช้งานสำหรับการนับเวลา  การตรวจสอบพัลส์ สวิตช์สัมผัส ฯลฯ
อะสเตเบิล (Astable) ในโหมดนี้ การทำงานจะเป็นออสซิลเลเตอร์ การใช้งาน ได้แก่ ทำไฟกะพริบ, กำเนิดพัลส์, กำเนิดเสียง, เตือนภัย ฯลฯ
ไบสเตเบิล (Bistable) ในโหมดนี้ ไอซี 555 สามารถทำงานเป็นฟลิปฟล็อป (flip-flop) ถ้าไม่ต่อขา DIS และไม่ใช้คาปาซิเตอร์ ใช้เป็นสวิตช์ bouncefree latched switches เป็นต้น
การใช้งาน

ขาของไอซีแต่ละขา มีหน้าที่ดังต่อไปนี้
| ขา | ชื่อ | หน้าที่ |
| --- | --- | --- |
| 1 | GND | กราวด์ หรือ คอมมอนส์ |
| 2 | TR | พัลส์สั้นกระตุ้นทริกเกอร์เพื่อเริ่มนับเวลา |
| 3 | Q | ช่วงการนับเวลา เอาต์พุตจะอยู่ที่  +VCC |
| 4 | R | ช่วงเวลานับ อาจหยุดโดยการใช้พัลส์รีเซ็ต |
| 5 | CV | แรงดันควบคุมยอมให้เข้าถึงตัวหารแรงดันภายใน  (2/3 VCC) |
| 6 | THR | เทรสโฮลด์ที่จุดช่วงเวลานับ |
| 7 | DIS | เชื่อมต่อกับคาปาซิเตอร์ตัวหนึ่ง ซึ่งเวลาคายประจุของมันจะมีผลต่อช่วงเวลาการนับ |
| 8 | V+, VCC | แรงดันจ่ายไฟบวก ซึ่งต้องอยู่ในช่วง +5 ถึง + 15 V |
เมื่อใช้คาปาซิเตอร์ และรีซิสเตอร์มาต่อร่วม จะสามารถปรับช่วงการตั้งเวลา (นั่นคือ ช่วงเวลาที่เอาต์พุตมีค่าต่ำ) ตามความต้องการใช้งานได้
สำหรับการเชื่อมต่อเป็นดังนี้
ช่วงเวลา t คำนวณได้จาก
ซึ่งเป็นเวลาที่ใช้เพื่อประจุตัวเก็บประจุให้ได้ 63% ของแรงดันที่จ่าย (ค่าจริง :  (1-1/e) V) ดูเพิ่มเติมที่ วงจรอาร์ซี (RC circuit) สำหรับคำอธิบายของปรากฏการณ์ดังกล่าว
| --- | --- |
แรงดันจ่าย  (VCC): 4.5 to 15 V
กระแสจ่ายต่ำสุด (VCC = +5 V): 3 to 6 mA
กระแสจ่ายสูงสุด (VCC = +15 V): 10 to 15 mA
กระแสขาออก (สูงสุด): 200 mA
กำลังไฟฟ้า: 600 mW
อุณหภูมิการทำงาน: 0 to 70° C
ผู้ผลิตรายต่างๆ

มีผู้ผลิตไอซี 555 หลายรายด้วยกัน รวมทั้งรุ่นซีมอส (CMOS) โดยแต่ละบริษัทจะกำหนดเบอร์ต่างๆ กันดังนี้
| ผู้ผลิต | เบอร์ |
| --- | --- |
ECG Philips: ECG955M
Exar: XR-555
Fairchild: NE555/KA555
Harris: HA555
Intersil: SE555/NE555
Lithic Systems: LC555
Maxim: ICM7555
Motorola: MC1455/MC1555
National: LM1455/LM555C
NTE Sylvania: NTE955M
Raytheon: RM555/RC555
RCA: CA555/CA555C
Sanyo: LC7555
Texas Instruments: SN52555/SN72555
แหล่งข้อมูลอื่น

555 Timer Tutorial เก็บถาวร 2007-10-11 ที่ เวย์แบ็กแมชชีน
Data Sheet (Fairchild)
Java simulation ของวงจรออสซิลเลเตอร์  ไอซี 555 เก็บถาวร 2006-05-25 ที่ เวย์แบ็กแมชชีน
ไอคูล์ดเนเวอร์เทคเดอะเพชออฟยัวร์แมน

1987 ซิงเกิลโดยพรินซ์
ไอคูล์ดเนเวอร์เทคเดอะเพชออฟยัวร์แมน (อังกฤษ: I Could Never Take the Place of Your Man) เป็นซิงเกิลที่ 4 และสุดท้ายจากอัลบั้มปี 1987 Sign “☮” the Times
รายการเพลง > 7": Paisley Park / 7-28288 (US)

"I Could Never Take the Place of Your Man" (fade) – 3:39
"Hot Thing" (edit) – 3:40
รายการเพลง > 12": Paisley Park / 0-20728 (UK)

"I Could Never Take the Place of Your Man" – 6:31
"Hot Thing" (edit) – 3:40
"Hot Thing" (Extended Remix) – 8:32
"Hot Thing" (Dub Version) – 6:53
รายการเพลง > 12": Warner Bros / W8288T (UK)

"I Could Never Take the Place of Your Man" – 6:31
"Hot Thing" (edit) – 3:40
"Hot Thing" (Extended Remix) – 8:32
ชาร์ต

| ชาร์ต(1987–88) | อันดับ สูงสุด |
| --- | --- |
เบลเยียม (อัลตราท็อป 50 แฟลนเดอส์): 28
Netherlands (Single Top 100): 30
New Zealand (Recorded Music NZ): 9
UK Singles (OCC): 29
US Billboard Hot 100: 10
ไอซ์ไอซ์เบบี้

| "Ice Ice Baby" |
| --- | --- |

เพลงโดยวานิลลา ไอซ์
จากอัลบั้มTo the Extreme
ด้านเอ: "Play That Funky Music"
วางจำหน่าย: 1990
แนวเพลง: ฮิปฮอป
ความยาว: 4:32
ค่ายเพลง: SBK Records
ผู้ประพันธ์เพลง: Vanilla Ice, Earthquake
โปรดิวเซอร์: Vanilla Ice
"ไอซ์ไอซ์เบบี้" (อังกฤษ: Ice Ice Baby) เป็นเพลงอเมริกันแนวฮิปฮอป แต่งโดยแร็ปเปอร์ที่ชื่อ โรเบิร์ต "วานิลลา ไอซ์" แวน วิงเคิล และดีเจเอิร์ธเควก โดยเพลงนำดนตรีเสียงเบส ในเพลง "อันเดอร์เพรสเชอร์" ของควีนและเดวิด โบวี มาใช้ ซึ่งในครั้งแรกไม่ได้เครดิตร่วมแต่งในเพลงด้วย จนกระทั่งเพลงได้รับความนิยม โด่งดังขึ้นมา ฉบับดั้งเดิมทำโดยแวน วิงเคิล ในอัลบั้มปี 1988 ชุด Hooked และต่อมาในปี 1990 บรรจุอยู่ในอัลบั้มเปิดตัวของวานิลลา ไอซ์ ชุด To the Extreme ซึ่งถือว่าเป็นเพลงที่โด่งดังและได้รับความนิยมที่สุดของเขา นอกจากนี้เพลงนี้ยังมีในรูปแบบรีมิกซ์ บรรจุในชุด Platinum Underground และ Vanilla Ice Is Back! ส่วนในรูปแบบการแสดงสดอยู่ในอัลบั้มแสดงสดชุด Extremely Live และยังมีทำใหม่ในแนวแร็ปร็อก อยู่ในอัลบั้มชุด  Hard to Swallow ในชื่อเพลงว่า "Too Cold"
"ไอซ์ไอซ์เบบี้" เดิมทีออกมาครั้งแรกในหน้าบีของซิงเกิลเพลงนำมาทำใหม่ "เพลย์แดตฟังกีมิวสิก" ของแวน วิงเคิล แต่ซิงเกิลก็ไม่ประสบความสำเร็จนัก จนเมื่อดีเจนำเพลง "ไอซ์ไอซ์เบบี้" ซึ่งอยู่ในหน้าบีมาเล่นแทน ก็ทำให้เพิ่มความนิยมมากขึ้น "ไอซ์ไอซ์เบบี้" ยังถือว่าเป็นซิงเกิลฮิปฮอปเพลงแรกที่ขึ้นอันดับ 1 บนชาร์ตซิงเกิลของบิลบอร์ด และขึ้นอันดับ 1 ในออสเตรเลีย เนเธอร์แลนด์ ไอร์แลนด์ อิตาลี และสหราชอาณาจักร  เพลงนี้ยังทำให้เพลงฮิปฮอปก้าวสู่กระแสหลัก ในกลุ่มผู้ฟังผิวขาว
รายชื่อเพลง > 1990

| --- | --- |
 7" single "Ice Ice Baby" (radio mix) — 4:29  "Ice Ice Baby" (radio mix edit) — 3:49 12" maxi - U.S. "Ice Ice Baby" (radio mix) — 4:28  "Ice Ice Baby" (Miami drop mix) — 4:59  "Play That Funky Music" (radio mix) — 4:39  "Play That Funky Music" (instrumental mix) — 4:36  "Play That Funky Music" (acapella mix) — 4:32 12" maxi / CD maxi - U.S. "Ice Ice Baby" (radio mix) — 4:28  "Ice Ice Baby" (Miami drop mix) — 4:59  "Ice Ice Baby" (Miami drop instrumental) — 4:59  "Ice Ice Baby" (acapella mix) — 3:46  "Play That Funky Music" (radio mix) — 4:39  "Play That Funky Music" (instrumental mix) — 4:36  "Play That Funky Music" (acapella mix) — 4:32:  CD maxi - Europe "Ice Ice Baby" (radio edit) — 3:46  "Ice Ice Baby" (Miami drop mix) — 5:00  "Play That Funky Music" (radio mix) — 4:41 12" maxi - Europe "Ice Ice Baby" (club mix) — 5:02  "Ice Ice Baby" (radio mix) — 4:30  "Ice Ice Baby" (radio mix edit) — 3:49 12" maxi - UK "Ice Ice Baby" (Miami drop mix) — 4:58  "Ice Ice Baby" (instrumental mix) — 4:59  "It's a Party" — 4:39  "Ice Ice Baby" (radio mix) — 4:28 Cassette "Ice Ice Baby" (radio edit) — 3:46  "It's a Party" — 4:39  "Ice Ice Baby" (radio edit) — 3:46  "It's a Party" — 4:39 German CD Maxi "Ice Ice Baby" (Miami Drop Mix)  "Ice Ice Baby" (Acapella Mix)  "Ice Ice Baby" (Miami Drop Mix Instrumental)  "Play That Funky Music" (Acapella Mix)
ระดับยอดขาย

| ประเทศ | ระดับ | วันที่ | การยืนยันยอดขาย |
| --- | --- | --- | --- |
| Austria | Gold | March 18, 1991 | 15,000 |
| Canada | Gold | November 23, 1990 | 50,000 |
| Germany | Gold | 1990 | 150,000 |
| Sweden | Gold | January 15, 1991 | 10,000 |
| UK | Platinum | January 1, 1991 | 600,000 |
| U.S. | Platinum | October 29, 1990 | 1,000,000 |
ไอซ์ เอจ 3 เจาะยุคน้ำแข็งมหัศจรรย์ จ๊ะเอ๋ไดโนเสาร์

| ไอซ์ เอจ 3 เจาะยุคน้ำแข็งมหัศจรรย์ จ๊ะเอ๋ไดโนเสาร์ |
| --- | --- |
โปสเตอร์ภาพยนตร์
กำกับ: คาร์ลอส ซาลดันฮา
เขียนบท: ไมเคิล เบิร์ก ปีเตอร์ อัคเกอร์แมน โยนิ เบรนเนอร์
อำนวยการสร้าง: ลอรี่ ฟอร์เต้ จอห์น ดันกิน
นักแสดงนำ: เรย์ โรมาโน ควีน ลาติฟาห์ เดนิส ลีรีย์ จอห์น เลกุยซาโม ฌอนน์ วิลเลียม สก็อตต์ จอชห์ เพค ไซมอน เพกก์ คริส เวจ
ดนตรีประกอบ: จอห์น พาวเวลล์
ผู้จัดจำหน่าย: ทเวนตีธ์เซนจูรีฟอกซ์
วันฉาย:  1 กรกฎาคม, พ.ศ. 2552
ความยาว: 94 นาที
ประเทศ:  สหรัฐอเมริกา
ภาษา: ภาษาอังกฤษ
ทุนสร้าง: 90 ล้านดอลลาร์สหรัฐ  (3,150 ล้านบาท)
ทำเงิน: 685,752,379 ดอลลาร์สหรัฐ   (23,316 ล้านบาท)
ก่อนหน้านี้: ไอซ์ เอจ 2 เจาะยุคน้ำแข็งมหัศจรรย์
ต่อจากนี้: ไอซ์ เอจ 4 เจาะยุคน้ำแข็งมหัศจรรย์
ไอซ์ เอจ 3 เจาะยุคน้ำแข็งมหัศจรรย์ จ๊ะเอ๋ไดโนเสาร์ (อังกฤษ: Ice Age: Dawn of the Dinosaurs) หรือ ไอซ์ เอจ 3 เป็นภาพยนตร์แอนิเมชัน 3 มิติ ในปี 2009 สร้างโดยบลูสกายสตูดิโอและจัดจำหน่ายโดยทเวนตีธ์เซนจูรีฟอกซ์ ภาพยนตร์ได้รับเสียงวิจารณ์ทั้งบวกและลบ ถือเป็นภาพยนตร์แอนิเมชันที่ทำรายได้มากที่สุดเป็นอันดับ 2 ตลอดกาล ทำรายได้ 884 ล้านดอลลาร์สหรัฐทั่วโลก
เนื้อเรื่องย่อ

กลับมาแล้ว เหล่าฮีโร่ติดลบต่ำกว่าศูนย์องศาจากภาพยนตร์สุดฮาที่ทำรายได้ถล่มทลายทั่วโลกทั้ง Ice Age เจาะยุคน้ำแข็งมหัศจรรย์ และ Ice Age: The Meldown ไอซ์เอจ 2 เจาะยุคน้ำแข็งมหัศจรรย์ กลับมาคราวนี้ กลับมาพร้อมกับการผจญภัยสุดเหลือเชื่อ....ที่ข้ามยุคกันยาว
สแคร็ท ยังคงไล่ล่าเม็ดถั่วที่ยังคงตามหลอกหลอนชนิดไม่รู้จักเหน็ดไม่รู้จักเหนื่อย ในขณะเดียวกันก็, อาจจะ, ตามล่าหารักแท้ไปพร้อม ๆ กันด้วย เพราะเขาได้พบกับกระรอกเขี้ยวดาบสาวชื่อ สแคร็ทตี
แมนนี่ กับ เอลลี่ เฝ้าตั้งตารอคอยการถือกำเนิดของแม็มม็อธน้อย ลูกๆ ของทั้งคู่
ซิด ตัวสล็อธสันหลังยาวก็อยู่ดีไม่ว่าดี ก่อเรื่องป่วน เมื่อพยายามจะสร้างครอบครัวขึ้นมาบ้าง ด้วยการไปอุ้มไข่ไดโนเสาร์มาฟูมฟัก
ส่วน ดิเอโก้ เสือเขี้ยวดาบก็เริ่มหวั่นใจว่าจะเสียชาติเกิด เพราะนับวันที่ใช้ชีวิตอยู่กับผองเพื่อน ก็ยิ่งทำให้เขา “อ่อนโยน” ลงไปทุกที
ภารกิจช่วยชีวิต ซิด ผู้อับโชค ทำให้ผองเพื่อนยกก๊วนต้องถลำเข้าไปในโลกใต้ดินสุดลึกลับ ที่ซึ่งทำให้เพื่อน ๆ ต้องเผชิญหน้าระยะประชิดกับไดโนเสาร์ทั้งหลาย, หลุดเข้าไปทำศึกกับเหล่าพืชและสัตว์ที่แทบจะเอาชีวิตไม่รอด, แต่โชคดีที่มี บั๊ค ตัววีเซลนักล่าไดโนเสาร์ ตาเดียว ที่ไม่เคยย่อท้อ
ผู้พากย์เสียง

แมนนี่ - เรย์ โรมาโน
ซิด - จอห์น เลกุยซาโม
ดิเอโก - เดนิส ลีรีย์
เอลลี่ - ควีน ลาติฟาห์
แคลช และ เอ็ดดี้ - ฌอนน์ วิลเลียม สก็อตต์ และ จอชห์ เพค
สครัท - คริส เวจ
บัค เดอะ - ไซมอน เพกก์
สแครตเต้ - คาร์เรน ดิชเชอร์
แหล่งข้อมูลอื่น

เว็บไซต์อย่างเป็นทางการ เก็บถาวร 2009-06-27 ที่ เวย์แบ็กแมชชีน
สยามโซน
Movie's trailers
Ice Age: Dawn of the Dinosaurs ที่อินเทอร์เน็ตมูวีเดตาเบส
a behind-the-scenes look
ไอ-โมบาย

| --- | --- |

ประเภท: บริษัทมหาชน
การซื้อขาย: SET:SDC
อุตสาหกรรม: เครื่องใช้ไฟฟ้า
ก่อตั้ง: พ.ศ. 2538; 30 ปีที่แล้ว (2538)
เลิกกิจการ: พ.ศ. 2560  (เป็นเวลา 22 ปี)
สำนักงานใหญ่: 99/3 หมู่ 4 ซอฟต์แวร์ปาร์ค ชั้น 33 ถนนแจ้งวัฒนะ ตำบลคลองเกลือ อำเภอปากเกร็ด จังหวัดนนทบุรี 11120
พื้นที่ให้บริการ: เอเชียตะวันออกเฉียงใต้
บุคลากรหลัก: ศุภชัย พิศิษฐวานิช   (ประธานกรรมการ)   วัฒน์ชัย วิไลลักษณ์   (ประธานเจ้าหน้าที่บริหาร)
ผลิตภัณฑ์: โทรศัพท์มือถือ  สมาร์ตโฟน
รายได้:  3,461 ล้านบาท (2559)
รายได้สุทธิ:  -720 ล้านบาท (2559)
สินทรัพย์:  7,975 ล้านบาท (2559)
ส่วนของผู้ถือหุ้น:  2,397 ล้านบาท (2559)
พนักงาน: 200 
บริษัทแม่: สามารถคอร์ปอเรชั่น
เว็บไซต์: www.i-mobilephone.com
ไอ-โมบาย (อังกฤษ: i-mobile) เป็นเครื่องหมายการค้าโทรศัพท์มือถือสัญชาติไทย ของบริษัท สามารถ ไอ-โมบาย จำกัด (มหาชน) หนึ่งในกลุ่มบริษัทสามารถ (บริษัท สามารถคอร์ปอเรชั่น จำกัด (มหาชน)) โดยเน้นการตลาดที่ราคาต่ำกว่าคู่แข่งในระดับเดียวกัน จำหน่ายในประเทศไทย มาเลเซีย กัมพูชา ศรีลังกา บังกลาเทศ พม่า และลาว โดยบริษัท ไอ-โมบาย อินเตอร์เนชั่นแนล จำกัด ในประเทศไทยจำหน่ายโดย บริษัท สามารถ ไอโมบาย จำกัด (มหาชน)
ประวัติ

บริษัท สามารถ ไอโมบาย จำกัด (มหาชน) เดิมชื่อ บริษัท สามารถ อีซี่เปย์ จำกัด ก่อตั้งโดยบริษัท สามารถ คอร์ปอเรชั่น จำกัด (มหาชน) (SAMART) เมื่อปี 2538 ด้วยทุนจดทะเบียน 50 ล้านบาท มีวัตถุประสงค์หลักในขณะนั้นเพื่อประกอบธุรกิจเกี่ยวกับอุปกรณ์สื่อสารโทรคมนาคม